stanford-oval/wikipedia huggingface dataset:
Miekkavalkku

| Miekkavalkku |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Magnoliophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Alaheimo::  Epidendroideae
Tribus::  Neottieae
Alatribus::  Limodorinae
Suku::  Valkut Cephalanthera
Laji::  longifolia
Kaksiosainen nimi
 Cephalanthera longifolia  (L.) Fritsch, 1888 
Katso myös
   Miekkavalkku Wikispeciesissä   Miekkavalkku Commonsissa 
Infobox OKNimi-testi OK: 
Miekkavalkku (Cephalanthera longifolia) on Euroopassa ja Aasian vuoristoseuduilla tavattava näyttävän valkokukkainen, monivuotinen kämmekkälaji.
Ulkonäkö ja koko

Miekkavalkku kasvaa 25–50 cm korkeaksi. Varsi on kalju, tanakka ja 6–10-lehtinen. Vuoroittain varressa olevat lehdet ovat 9–15 cm pitkiä ja suikeita. Laji onkin saanut nimensä miekkamaisista lehdistään. Kukinto on harsu tähkä, jossa on 5–20 valkeaa suurta kellomaista, lähes liljamaista kukkaa. Kukkien tukilehdet ovat tavallisesti sikiäintä lyhempiä. Kukan huuli on tylppä ja sen harjumaiset kohoumat ovat keltaiset. Sikiäin on kalju. Miekkavalkku kukkii kesä-heinäkuussa, mutta kukinta on epäsäännöllistä.
Miekkavalkulla on pitkä, mutkikas juurakko, joka elää symbioosissa juurisienen kanssa. Juurakossa on kahdenlaisia juuria: suuria, ruokavarastoina toimivia sienirihmattomia juuria sekä ohuita, sienirihmallisia ravinnonottojuuria.
Kasvin pölyttäjinä toimivat pääasiassa Halicus ja Andrena -sukujen maamehiläisiä. Hyönteiset hämääntyvät kukkien huulten keltaisista kohoumista, joita ne pitävät heteinä. Miekkavalkun kukissa ei kuitenkaan ole mettä ja ne ovat myös tuoksuttomia.
Levinneisyys

Miekkavalkkua tavataan lähes koko Euroopassa pohjoisimpia osia lukuun ottamatta. Lisäksi laji kasvaa Pohjois-Afrikassa, Lähi-idässä, Kaukasuksella ja Aasian vuoristoissa Kiinaan saakka. Itämeren piirissä miekkavalkkua tavataan rannikoilla Ahvenanmaan korkeudelle saakka. Suomessa lajia tavataan vain Ahvenanmaalla. Siellä laji on kuitenkin rauhoitettu. Suurimmat esiintymät kasvavat Hammarlandissa ja Lemlandissa. Parhaimmillaan yhdessä esiintymästä on laskettu yli 10 000 miekkavalkkua.
Elinympäristö

Miekkavalkku on kalkinsuosija, mutta muuten sen kasvupaikkavaatimukset ovat väljät. Sitä tavataan lehdoista, lehtoniityiltä, kuusikoista, kalliojäkäliköistä, tienvarsilta ja hylätyiltä pelloilta. Vaikka laji on metsäkasvi, se hyötyy usein ihmisen muuttamasta ympäristöstä. Miekkavalkku on kadonnut monilta kasvupaikoiltaan. Lajin esiintymispaikoista vain harvat ovat suojelualueilla, mutta lajilla ei kuitenkaan Suomessa ole toistaiseksi suurempia uhkatekijöitä.
Aiheesta muualla

Pohjolan kasvien pauloissa: Cephalanthera longifolia - miekkavalkku
Pinkka, Lajituntemuksen oppimisympäristö: Miekkavalkku (Cephalanthera longifolia)[vanhentunut linkki]
Miekkavalkun kukkia.
Mikojan MiG-35

MiG-35 MAKS 2007 -ilmailunäyttelyssä.
MiG-35UB MAKS 2019 -ilmailunäyttelyssä.
MiG-35 on Mikojan–Gurevitšin hävittäjälentokoneen MiG-29M OVT (Nato-raportointinimi Fulcrum-F) vientimalli. Kone on varustettu suihkuvirtauksen suuntauksella varustetuilla RD-33 OVT -moottoreilla. MiG-35 esiteltiin ensi kerran elokuussa 2005 MAKS-ilmailunäyttelyssa Moskovassa ja ulkomailla Aero India-2007 show’ssa. Koneessa on uusi viidennen sukupolven Žuk-AE AESA-tyypin (engl. Active Electronically Scanned Array / Active Phased-Array Antenna) -tutka.
Venäjä on käyttänyt konemallia Ukrainaan kohdistamaassaan hyökkäyssodassa (2022–). Jotkut länsimaalaiset lähteet ovat arvioineet konemallin olevan puutteellinen verrattuna viidennen sukupolven hävittäjiin; toisaalta venäläiset tahot ovat kommentoineet konemallia käytettävän Ukrainassa testaustarkoituksessa ennen mahdollista sarjatuotannon aloittamista.
MiG-35 oli mukana useissa tarjouskilpailuissa. Konetyyppi osallistui muun muassa Intian ilmavoimien 4 miljardin dollarin 126 koneen tilauskilpailuun yhdysvaltalaisen, ruotsalaisen ja ranskalaisen hävittäjän kanssa, muttei tullut valituksi. Intialla oli ennestään 16 MiG-29K/KUB -konetta lentotukialus INS Vikramadityalla.
Aiheesta muualla

Kuvia tai muita tiedostoja aiheesta Mikojan MiG-35 Wikimedia Commonsissa
Russia sells its latest fighter jets to India (RIA)
Pieni Levälampi (Rautalampi)

| Pieni Levälampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°26′54″N, 26°47′42″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  metsäpuro Levälampeen 
Järvinumero:  14.718.1.101
Mittaustietoja
Pinnankorkeus:  112,1 m  
Pituus:  250 m  
Leveys:  60 m  
Rantaviiva:  0,6 km  
Pinta-ala:  1 ha  
Suurin syvyys:  3,7 m  
Saaria:  ei saaria 
 fiPieni Levälampi 
Pieni Levälampi  on Pohjois-Savossa Rautalammilla  Myhinpään lähellä sijaitseva lampi.
Maantietoa

Lampi on 250 metriä pitkä, 60 metriä leveä, ja sen pinta-ala on 1,0 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Lammen vedenpinnan korkeus on 112,1 metriä mpy.
Microsoft Store

| Microsoft Store |
| --- | --- |

Kehittäjä:  Microsoft
Tiedot
Ohjelmistotyyppi:  Digitaalinen sisältöpalvelu
Lisenssi:  omisteinen lisenssi
Aiheesta muualla
Verkkosivusto
Microsoft Store (aiemmin Windows Store) on Microsoftin digitaalinen sisältöpalvelu. Palvelussa on mahdollista ostaa elokuvia, musiikkia ja Microsoftin alustoille tarkoitettuja konsolipelejä ja sovelluksia.
Nykymuotoinen Microsoft Store avattiin Windows 10:n julkaisun yhteydessä.
Siihen yhdistettiin aiemmat palvelut Windows Marketplace, Windows Phone Store, Xbox Music, Xbox Video ja Xbox Store sekä digitaalisen jakelun verkkosivusto Microsoft Store.
Palvelu sai uuden nimen Microsoft Store syyskuussa 2017. Tuolloin siihen yhdistettiin myös Xbox One -konsolin Xbox Store.
Edeltäjät > Sovellukset

Verkkosivusto Windows Marketplace avattiin alun perin syksyllä 2004.
Verkkosivustosta luopumisesta ilmoitettiin marraskuussa 2008.
Syyskuun 2011 Build-konferenssissa Microsoft ilmoitti  Windows Storen avaamisesta tarjoamaan Windows 8 ja Windows RT -sovelluksia ja tulevien versioiden sovelluksia.
Windows Marketplace for Mobile avattiin syksyllä 2009. Palvelu oli tarkoitettu Windows Mobile 6.5 -puhelimille.
Tämä palvelu suljettiin 2012.
Windows Phone -laitteille avattiin Windows Phone Marketplace joka sai nimen Windows Phone Store vuonna 2012.
Edeltäjät > Musiikki

MSN Music -palvelu perustettiin Applen iTunesin kilpailijaksi vuonna 2004.
Se oli sidottu Windows Media Player -sovelluksen käyttöön.
Palvelu lakkautettiin marraskuussa 2006, jolloin Microsoft julkaisi Zune-musiikkisoittimen ja siihen liittyvän palvelun.
MSN Musicin lakkauttaminen aiheutti kritiikkiä, koska DRM-palvelimet suljettiin jo 2008 eikä palvelusta ostettua musiikkia voinut enää siirtää uusiin laitteisiin.
Myöhemmin Microsoftin musiikkikauppa on liittynyt Groove Music -sovellukseen, joka on toimitettu Windows 8 ja Windows 10:n, Xbox-konsolin ja Windows Phonen mukana.
Sovellukseen liittyi Groove Music Pass -palvelu, joka tarjosi rajoittamattoman musiikin striimauksen. Groove Music Pass lakkautettiin 1. tammikuuta 2018 ja Microsoft ilmoitti yhteistyöstä Spotifyn kanssa.
Palvelu on tunnettu Xbox-konsoleilla nimellä Xbox Music ja aiemmin nimillä Zune Music Pass.
Edeltäjät > Elokuvat ja sarjat

Digitaalisten elokuvien kauppa alkoi Xbox Live Video Storessa vuonna 2007.
Vuonna 2009 Video Marketplace korvattiin Zune Video Marketplace -palvelulla jonka lisäksi myöhemmin avattiin Zune Music Marketplace.
Zune korvattiin Xbox Video -palvelulla syksyllä 2012.
Xbox Video ja Xbox Music -palvelut tulivat myös Windows Phone 8:lle loppuvuodesta 2013.

Zune-palvelu suljettiin lopullisesti syksyllä 2015.
Xbox Video -palvelu sai uuden nimen Movies & TV vuonna 2015 (suomenkielisessä Windowsissa nimellä Elokuvat ja TV).
Edeltäjät > Sähkökirjat

Windows 10 Creators Update -päivityksen yhteydessä marraskuussa 2017 Microsoft lisäsi Microsoft Edge -selaimeen sähkökirjojen lukumahdollisuuden ja Microsoft Storeen sähkökirjavalikoiman.
Palvelu lakkautettiin heinäkuussa 2019 ja kaikki kirjat poistettiin. Ostajat saivat täyden hyvityksen.
Moratorio

Moratorio on lain täytäntöönpanon hidastus tai määräaikainen lykkäys. 
Esimerkki moratoriosta on obligaation tai maksun tahallinen viivästyttäminen. Oikeuden virkamies voi esimerkiksi lykätä maksua olosuhteissa, joissa toinen osapuoli ei kykene maksamaan toiselle.
Mike Santorelli

| Mike Santorelli |
| --- | --- |

Henkilötiedot
Syntynyt: 14. joulukuuta 1985 (ikä 38) Vancouver, Brittiläinen Kolumbia
Kansalaisuus:   Kanada  Italia
Jääkiekkoilija
Pelipaikka:  keskushyökkääjä
Maila:  oikea
Pituus:  183 cm
Paino:  86 kg
Seura
Seura:  Anaheim Ducks
Sarja:  NHL
Pelinumero:  25
Pelaajaura
Pääsarjaura:  2007–
Aik. seurat:  Milwaukee Admirals (AHL) Nashville Predators (NHL) Florida Panthers (NHL) San Antonio Rampage (AHL) Tingsryds AIF (Allsv.) Winnipeg Jets (NHL) Vancouver Canucks (NHL) Toronto Maple Leafs (NHL)
NHL-varaus:  178. varaus, 2004 Nashville Predators
Michael ”Mike” Santorelli (s. 14. joulukuuta 1985 Vancouver, Brittiläinen Kolumbia) on kanadalais-italialainen jääkiekkoilija, pelipaikaltaan keskushyökkääjä. Hän edustaa NHL:ssä pelaavaa Anaheim Ducksia.
Ura

Ennen ammattilaisuraansa Santorelli pelasi vuodet 2002–2004 juniorisarja BCHL:ssä, joukkueissa Langley Hornets ja Vernon Vipers, ja vuodet 2004–2007 Northern Michigan Wildcatsissä yliopistosarja CCHA:ssa. Hänet nimettiin kauden 2006–2007 päätteeksi sarjan ensimmäiseen tähdistökentälliseen. Hän oli tuolla kaudella joukkueensa paras pistemies ja CCHA:n paras maalintekijä.
Santorelli aloitti ammattilaisuransa vuonna 2007 hänet NHL:n varaustilaisuudessa 2004 varanneen Nashville Predatorsin farmijoukkueessa Milwaukee Admiralsissa. Hän pelasi ensimmäiset NHL-ottelunsa kaudella 2008–2009 ja edusti Predatorsia myös kaudella 2009–2010. Suurimman osan noista kausista hän pelasi kuitenkin AHL:ssä. Vuonna 2009 hänet valittiin AHL:n tähdistöotteluun.
Santorelli siirtyi elokuussa 2010 Florida Panthersiin kaupassa, jossa Predators sai vaihdossa neljännen kierroksen varausvuoron NHL:n varaustilaisuudessa 2011. Kausi 2010–2011 oli ensimmäinen, jonka hän pelasi kokonaan NHL:ssä. Hän teki tuolla kaudella 41 tehopistettä, 20 maalia ja 21 syöttöpistettä, ja oli joukkueensa toiseksi paras pistemies Stephen Weissin jälkeen.
Santorelli siirtyi huhtikuussa 2013 Winnipeg Jetsiin waivers-listan kautta. Heinäkuussa 2013 hän teki vapaana pelaajana sopimuksen Vancouver Canucksin kanssa.
Perhe

Myös Mike Santorellin veli Mark on pelannut jääkiekkoa ammattilaisena. He olivat joukkuetovereita pelatessaan Milwaukee Admiralsissa.
Aiheesta muualla

Mike Santorelli The Internet Hockey Databasessa (englanniksi)
Pitkälampi (Ikaalinen)

| Pitkälampi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°53′46″N, 23°14′45″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  suo-oja Teerilampeen 
Järvinumero:  35.572.1.005
Mittaustietoja
Pinnankorkeus:  145,3 m 
Rantaviiva:  0,861 km 
Pinta-ala:  0,0238 km² 
 fiPitkälampi 
Pitkälampi  on Pirkanmaalla pohjoisessa Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Pitkälampi on osa Vahojärven-Aurejoen aluetta.
Maantietoa

Erämaalammen pituus on 400 metriä, leveys 100 metriä ja sen pinta-ala on 2,4 hehtaaria. Se sijaitsee Vahojärvestä etelään Ikaalisten puolella Pitkänevalla, joka on ojitettu suo. Suo-ojat laskevat Pitkäjärveen kahden ojan kautta ja lammen laskuoja lähteen sen pohjoispäästä. Laskuoja laskee puoli kilometriä Ruuppanevalle, jossa sijaitsee Teerilampi. Se laskee vuorostaan Vahojärveen. Rantaviivan pituus on 850 metriä. Se on kokonaan suota ja lampi onkin autio. Lähin tie ohittaa sen 100 metriä pohjoisessa, jossa se haarautuu 150 metrin päässä kulkeviin Tampere-Seinäjoki-junaradan vierusteihin. Pohjoisessa Parkanon rajalle on matkaa 200 metriä.
Metsätähdet

| Metsätähdet |
| --- | --- |
 Metsätähti (Trientalis europaea)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Esikkokasvit Primulaceae
Alaheimo::  Myrsinoideae
Suku::  Metsätähdet Trientalis  L.
Infobox OKNimi-testi OK: 
Metsätähdet (Trientalis) on aiemmin käytössä ollut kasvisuku. Siihen kuuluneet lajit on siirretty alpien (Lysimachia) sukuun. Suku kuului myrsinekasvien eli myrsikkikasvien tai esikkokasvien heimoon. Metsätähtilajien varsi on pysty, lehdet ovat vastapuikeat ja kukat ovat tähtimäisiä. Sukuun on kuvattu noin kymmenkunta lajia, mutta esimerkiksi metsätähti (Trientalis europaea, syn. Lysimachia europaea) luetaan nykyisin usein alpien (Lysimachia) sukuun kuuluvaksi.
Lajeja

Trientalis arctica (syn. Trientalis europaea ssp. arctica, Lysimachia europaea ssp. arctica)
Trientalis borealis (syn. Lysimachia borealis)
Trientalis europaea (nykyisin Lysimachia europaea) – metsätähti
Trientalis latifolia (syn. Lysimachia latifolia)
Aiheesta muualla

Funet: Metsätähdet (Trientalis)
Kassu – Kasvien suomenkieliset nimet: Metsätähdet (Trientalis)
Integrated Taxonomic Information System (ITIS): Trientalis (englanniksi)
United States Department of Agriculture (USDA): Trientalis (englanniksi)
Flora of China: Trientalis (englanniksi)
Mo Bounce

| ”Mo Bounce” Iggy Azalea |
| --- | --- | --- |

Singlen tiedot
 Julkaistu: 23. maaliskuuta 2017
 Formaatti: digitaalinen lataus
 Tuottaja(t): The Stereotypes, Far East Movement
 Tyylilaji: EDM, pop, hip hop
 Kesto: 03.42
 Levy-yhtiö: Def Jam
Iggy Azalean muut singlet
| ”Team” 2016 | ”Mo Bounce” 2017 | ”Switch” 2017 |
Mo Bounce on australialaisräppäri Iggy Azalean kappale. Sen julkaisi Def Jam Recordings 23. maaliskuuta 2017 ja se koki ensisoittonsa Zane Lowen Beats 1 radio-ohjelmassa. Kappaleen tuottivat The Stereotypes ja Far East Movement.
Kappaletta mainostettiin lukuisien teaserikuvien muodossa pitkin maaliskuun 2017 alkupuoliskoa hänen sosiaalisten medioiden verkostossa, joidenkin tiedostojen ollessa GIF-tiedostoja. Kappale julkaistiin alun perin hänen senhetkisen tulevan studioalbumin toisena singlenä, joka ehdittiin nimetä vielä nimelle Digital Distortion ennen albumin julkaisun perumista.
Käännös suomeksi
Petrus Laestadius

Petrus Læstadius
Petrus Laestadius (9. helmikuuta 1802 Arjeplog, Ruotsi – 6. elokuuta 1841 Vibyggerå, Ruotsi) oli ruotsalainen pappi ja lähetyssaarnaaja. Lähetyssaarnaajana Laestadius toimi Ruotsin Lapissa saamelaisten keskuudessa.
Petrus Laestadiuksen vanhemmat olivat Carl Laestadius (1746–1832) ja Anna Magdalena Johansdotter (1759–1824). Hän oli Lars Levi Laestadiuksen nuorempi veli. Petrus Laestadius valmistui ylioppilaaksi vuonna 1820 Uppsalassa ja sai pappisvihkimyksen vuonna 1825 Härnösandissa. Maisteriksi hän valmistui 1926. Laestadius toimi Lapissa lähetyssaarnaajana vuosina 1827–1832. Vibyggerån kirkkoherrana hän toimi vuodesta 1837. Hänen ehdotuksensa oli Ruotsin Lapin kirkollisten olojen järjestelyn pohjana. Petrus Laestadius kuoli vuonna 1841 ennen kuin lestadiolainen heräys alkoi.
Julkaisuja

Journal af Petrus L., för första året af hans tjenstgöring såsom missionaire i Lappmarken, 1831
Fortsättning af Journalen öfver missionsresor i Lappmarken, innefattande åren 1828–1832, 1833
Tankar om fattigdomen och fattigvården i Sverige, 1840
Pieni Lehijärvi (Joutsa)

| Pieni Lehijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°58′34″N, 26°10′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rutajoen valuma-alue (14.236)
Laskuoja:  oja Lehijärveen 
Järvinumero:  14.236.1.031
Mittaustietoja
Pinnankorkeus:  145,1 m  
Pituus:  160 m  
Leveys:  130 m  
Rantaviiva:  0,407 km  
Pinta-ala:  1,178 ha  
Saaria:  ei saaria 
 fiPieni Lehijärvi 
Pieni Lehijärvi on Keski-Suomessa Joutsassa Taka-Ikolan kylän lähellä sijaitseva järvi.
Maantietoa

Järven pinta-ala on 1,2 hehtaaria, se on 150 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 400 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Järven vedenpinnan korkeus on 145,1 metriä mpy.
Mikola

Mikola on suomenkielinen sukunimi. Joissain kielissä Mikola voi olla myös etunimi.
Etunimi

Mikola Azarov (Mykola Azarov), Ukrainan pääministeri
Sukunimi

Armas Mikola (e. Nurmi, 1901–1983), taidemaalari
Eila Mikola (o.s. Helin, s. 1934), 800 metrin juoksija
Kati Mikola (s. 1961), taidemaalari
Keijo Mikola (1909–2001), Sotahistoriallisen tutkimuslaitoksen johtaja
Nándor Mikola (e. ent. Mikolajcsik, 1911–2006), Unkarissa syntynyt suomalainen akvarellitaiteilija
Peitsa Mikola (vuoteen 1937 Mikkola, 1915–2017), metsätieteilijä
Tapani Mikola (s. 1950), insinööri ja yritysjohtaja, viestintäneuvos
Tellervo Mikola (s. 1929), juoksija
Mika Kujanpää

| Mika Kujanpää> Henkilötiedot |
| --- | --- |
Syntynyt: 20. syyskuuta 1989 (ikä 35) Vaasa, Suomi
Kansalaisuus:   Suomi
Jääkiekkoilija
Lempinimi:  Mirri
Pelipaikka:  keskushyökkääjä
Maila:  vasen
Pituus:  175 cm
Paino:  78 kg
Seura
Seura:  KoMu HT
Sarja:  II-divisioona
Pelinumero:  37
Pelaajaura
Pääsarjaura:  2015–
Aik. seurat:  Sport (Mestis/SM-liiga)   Jukurit (Mestis)
Mika Kujanpää (s. 20. syyskuuta 1989 Vaasa) on suomalainen jääkiekkoilija, joka pelasi kauden 2016–2017 II-divisioonan KoMu HT:ssä. Aiemmin urallaan hän on pelannut 12 ottelua SM-liigassa Sportissa. Sportia hän on edustanut myös viiden Mestis-kauden ajan. Sportissa Kujanpää voitti kahdesti ja Jukureissa kertaalleen Mestiksen mestaruuden. Kujanpään pelipaikka on keskushyökkääjä, mutta hän osaa pelata myös laidassa.
Pelityyli

Kujanpään vahvuuksiin kuuluu sähäkkyys, näppäryys, tehokkuus, tilanteisiin hakeutuminen, peliäly ja sijoittuminen. Hänen heikkouksiinsa kuuluu pieni koko. Kujanpäätä on verrattu Patrik Westerbackiin, jota hän pitää myös esikuvanaan.
Midtre Gauldal

Midtre Gauldal on kunta Trøndelagin läänissä keski Norjassa, 50 kilometriä Trondheimista etelään. Naapurikunnat pohjoisessa ovat Melhus ja Selbu, idässä Holtålen, etelässä Os ja Tynset, ja lännessä Rennebu ja Meldal. Kunnalla on pinta-alaa 1  860 km², ja asukkaita oli 6 133 vuoden 2023 alussa.
Maantiede

Kunnan läpi virtaa lohirikas Gaula-joki, ja kuntakeskus Støren kutsuukin itseään Norjan lohipääkaupungiksi. Vuonna 2005 Gaula nousi Norjan parhaaksi lohijoeksi 37,5 tonnin kalasaaliilla.[lähde? ] Gaula saa alkunsa vuorilta Holtålen kunnan puolelta, ja sen tärkeimpiä sivujokia ovat Sokna, Bua ja Fora. Suurimmat järvet kunnan alueella ovat Samsjøen, Holtsjøen ja Store Burusjøen.
Midtre Gauldalin korkein kohta on Forollhogna, joka kohoaa 1332 metrin korkeuteen. Samanniminen kansallispuisto sijaitsee myös osittain kunnan alueella.
Historia

Midtre Gauldalin kunta perustettiin, kun Budal, Singsås, Soknedal ja Støren yhdistyivät yhdeksi kunnaksi vuonna 1964.
Media

Midtre Gauldalissa ilmestyy paikallislehti Gauldalsposten.
Kuvia

Kunnantalo
Størenin asema Rørosin radan varrella.
Budalin kirkko
Kunta tunnetaan Budalin tuoleista
Tunnettuja henkilöitä

Marit Bjørgen (s. 1980), hiihtäjä
Magnar Solberg (s. 1937), ampumahiihdon olympiavoittaja
Aiheesta muualla

Kuvia tai muita tiedostoja aiheesta Midtre Gauldal Wikimedia Commonsissa
Trøndelagin läänin kunnat
Flatanger
Frosta
Frøya
Grong
Heim
Hitra
Holtålen
Høylandet
Inderøy
Indre Fosen
Leka
Levanger
Lierne
Malvik
Melhus
Meråker
Midtre Gauldal
Namsos
Namsskogan
Nærøysund
Oppdal
Orkland
Osen
Overhalla
Rennebu
Rindal
Røros
Røyrvik
Selbu
Skaun
Snåsa
Steinkjer
Stjørdal
Trondheim
Tydal
Verdal
Ørland
Åfjord
Norjan läänit | Norja
Mnwas Awari

| Henkilötiedot |
| --- | --- | --- | --- |
Syntymäaika: 11. tammikuuta 1996 (ikä 28)
Pelipaikka: oikea laitalinkki
Seura
Seura: PK-35 Vantaa
Pelinumero: 8
Seurat
| Vuodet | Seura | O | (M) |
| 2015– | PK-35 Vantaa | 6 | (0) |
| 2015 | → NJS (laina) | 2 | (0) |
| Yhteensä | Yhteensä | 8 | (0) |
 Seurajoukkueuran tilastot kattavat vain kansalliset sarjat, päivitetty 30. elokuuta 2016.
Mnwas Awari (s. 11. tammikuuta 1996) on suomalainen jalkapalloilija. Pelipaikaltaan hän on oikea laitalinkki. Awari edustaa Veikkausliigassa pelaavaa PK-35 Vantaata.
Awari pelasi ensimmäisen Veikkausliigan ottelunsa 2. elokuuta 2016, kun hänen edustamansa PK-35 Vantaa pelasi kotonaan 1–1-tasapelin Ilvestä vastaan.
Mohammed Omar

| Mullah Mohammed Omar |
| --- | --- |

Henkilötiedot
Syntynyt: 1960 Chah-i-Himmat, Afganistan
Kuollut: 2013 Karachi, Pakistan
Muut tiedot
Järjestö:  Taliban
Mohammed Omar Mujahid (past.: ملا محمد عمر مجاهد‎) (1960 Chah-i-Himmat, Afganistan – 23. huhtikuuta 2013 Karachi, Pakistan ) eli Mullah Omar oli Taliban-liikkeen perustaja sekä Afganistanin islamilaisen emiraatin korkeimman neuvoston johtaja vuosina 1996–2001.